દેશના વડાપ્રધાન નરેન્દ્ર મોદીએ મંગળવારે ટ્વિટરના માધ્યમથી ભાજપને પૈસા દાન કરવા આપીલ કરી છે. પીએમ મોદીએ ટ્વિટના માધ્યમથી નરેન્દ્ર મોદી મોબાઈલ એપ વિષે પણ જણાવ્યું છે. તેમણે લખ્યું છે કે, તમે નરેન્દ્ર મોદી મોબાઈલ એપથી રૂપિયા ૫થી લઇ ૧૦૦૦ રૂપિયા સુધી પાર્ટીને દાન કરી શકો છો. તમારૂં સમર્થન અને યોગદાન અમારા કાર્યકર્તાઓને દેશની સેવા કરવાની શક્તિ આપશે. આ ટ્વિટની સાથે પીએમ મોદીએ લિંક પણ શેર કરી છે જેની વિઝીટ કરી પક્ષને પૈસાનું દાન કરી શકાય છે. એટલું જ નહિ વડાપ્રધાન નરેન્દ્ર મોદીએ પોતે આ એપ ધ્વારા ૧૦૦૦ રૂપિયાનું દાન કર્યું છે. બીજા ટવીટમાં તેમણે આ ડોનેશન સ્લીપનો ફોટો શેર કરી લખ્યું કે, આ એપ મારફતે ભાજપને દાન આપ્યું. હું તમને બધાને આગ્રહ કરું છું કે આ એપ ધ્વારા દાન કરો અને સાર્વજનિક જીવનમાં પારદર્શકતા લાવવાનો સંદેશ આપો.